AP Government Allocates Rs 50 Crore To Develop Mangalagiri As Model City। विकास की ओर अग्रसर मंगलगिरि, बजट में मॉडल शहर बनाने की बात से खुश है जनता
विकास की ओर अग्रसर मंगलगिरि, बजट में मॉडल शहर बनाने की बात से खुश है जनता
आंध्र-प्रदेश राजनीति July 13, 2019, 3:47 pm
विजयवाड़ा : पिछले पांच सालों के टीडीपी के शासन में मंगलगिरि शहर उपेक्षित रहा और अब वाईएसआरसीपी की सरकार बनते ही ये शहर विकास की ओर अग्रसर हो रहा है।
2014 के विधानसभा के चुनाव में यहां से वाईएसआरसीपी के विधायक आल्ला रामकृष्णा रेड्डी ने चुनाव जीता था और इसी वजह से टीडीपी सरकार ने राजधानी के इतने करीब होने पर भी इस शहर के विकास की ओर ध्यान ही नहीं दिया।
2019 के विधानसभा चुनाव में राज्य के पूर्व मंत्री और पूर्व मुख्यमंत्री के बेटे नारा लोकेश को हराकर शानदार जीत दर्ज कराने वाले विधायक आल्ला रामकृष्णा रेड्डी (आरके) ने मंगलगिरि के विकास को लक्ष्य बना लिया है।
मंगलगिरि के साथ ही मंगलगिरि के हथकरघा उद्योग के विकास के भी अच्छे दिन आ गए हैं। वाईएसआरसीपी की सरकार बनने के बाद विधानसभा में पहला बजट पेश किया गया जिसमें मंगलगिरि शहर को मॉडल शहर बनाने के लिए 50 करोड़, हथकरघा उद्योग के विकास के लिए 200 करोड़ आवंटित किए गए हैं।
मंगलगिरि की जनता का कहना है कि यह सब विधायक आरके की मेहनत और योगदान का ही नतीजा है। मुख्यमंत्री वाईएस जगनमोहन रेड्डी द्वारा मंगलगिरि क्षेत्र को धन आवंटित करने पर राजनीतिक दलों के साथ-साथ स्थानीय जनता ने भी हर्ष व्यक्त किया है।
बजट में कृषि, शिक्षा और चिकित्सा के लिए धन आवंटित करने को जनता बेहतर निर्णय बता रही है।
बजट के संदर्भ में वाईएसआरसीपी के हैंडलूम सेक्शन के प्रदेश अध्यक्ष चिलपल्ली मोहन राव का कहना है कि वाईएस जगन ने मंगलगिरि में बुनकरों का सेमिनार आयोजित किया था और इसमें बुनकरों की समस्याओं को जाना था।
AP Budget 2019 :वाईएस जगन ने छात्रों को दी बड़ी सौगात, मुफ्त शिक्षा की घोषणा
सत्ता में आने के तुरंत बाद, पहले बजट में 200 करोड़ इस बजट में उन्होंने मंगलगिरि के बुनकरों के लिए आवंटित कर दिया। बुनकर व हथकरघा उद्योग को इस सरकार पर पूरा भरोसा था और बजट के बाद तो और बढ़ गया है।
मंगलगिरि के विधायक आरके ने भी बजट पर मंगलगिरि को मॉडल शहर बनाने के लिए 50 करोड़ और हथकरघा उद्योग के लिए 200 करोड़ आवंटित करने पर हर्ष व्यक्त किया है।
आरके का कहना है कि सरकार ने खेती व किसानों को प्राधान्यता देकर एक उदाहरण पेश किया है। अब किसानों के अच्छे दिन जरूर आएंगे, आएंगे क्या आ ही गए हैं।
दिल का दौरा पड़ने से हुई मौत पर भी राजनीति करते रहे चंद्रबाबू : YS जगन
मुख्यमंत्री वाईएस जगन मोहन रेड्डी ने आंध्र प्रदेश विधानसभा शीतकालीन सत्र के दौरान कहा कि चंद्रबाबू नायडू को शव की राजनीति करने की आदत है। तत्पश्चात मंत्री कोडली नानी ने कहा कि राज्य में किस मौत होगी, इस पर चंद्रबाबू प्रतीक्षा करते हैं। उन्होंने आरोप लगाते हुये याद दिलाया कि सांबी रेड्डी के परिवार के सदस्यों पर येलो मीडिया प्रतिनिधि दबाव ला रहे थे।
घोषणापत्र में जो नहीं है वो काम भी सरकार कर रही है : CM YS जगन
मुख्यमंत्री वाईएस जगन ने बताया, “1400 करोड़ रुपये खर्च करके लोगों को बारीक चावल दिया जाएगा। पिछली सरकार के शासनकाल में 25 फीसदी कनगी (तेलुगु-नूकलु) होती थी। अब लोगों कोगुणवत्ता वाले चावल दिये जा रहे है। इसमें केवल 15 फीसदी मात्र कनगी है। पदयात्रा के बाद ही घोषणापत्र को तैयार किया गया है।”
विधायक वंशी ने कहा, “जयंती और पुण्यतिथि में फर्क नहीं जानने वाले भी मेरे खिलाफ बोल रहे हैं। अंधा और बूढ़ा बैल भी आज मेरी आलोचना कर रहे हैं। 40 साल का राजनीतिक अनुभव की बात करने वाले चंद्रबाबू नायडू परेशान क्यों हो रहे है? मैंने कहा था कि बारिश के दौरान रेत निकालना मुश्किल भरा कार्य होता है। मैं तेलुगु देशम पार्टी का सदस्य होने के नाते क्या ये बात नहीं कर सकता हूं। अब मैं टीडीपी में नहीं रहूंगा।”